צ'נקלה

צ'נקלה (בטורקית: Çanakkale) היא עיר נמל בצפון-מערב טורקיה ובירת הנפה הקרויה על שמה במחוז מרמרה שהיא אחת משתי הנפות בטורקיה השוכנות בשתי יבשות נפרדות (אירופה ואסיה, האחרת היא נפת איסטנבול). העיר מרוחקת 235 ק"מ דרום-מערבית לעיר איסטנבול ולפי אומדן רשמי משנת 2022 אוכלוסייתה מנתה 197,841 תושבים.

הטורקים מכנים את מערכת גליפולי "קרב צ'נקלה", על שם עיר זו השוכנת לחופו הדרומי (האסייתי) של מיצר הדרדנלים, ממול חצי האי גליפולי. בשנת 2012 יצא לאקרנים סרט על מערכה זו בשם "צ'נקלה".

צ'נקלה היא העיר הקרובה ביותר לטרויה הקדומה. סוס העץ מהסרט "טרויה" מוצג בה לראווה.

מרבית היהודים בצ'נקלה הם יהודים ספרדים מגירוש ספרד.

קישורים חיצוניים

הערות שוליים

טורקיה: ערי נמל
קהילות יהודיות בטורקיה
טורקיה: ערי חוף
הים האגאי: ערי נמל